John Herbert Bowes-Lyon

John Herbert Bowes-Lyon (født 1. april 1886, død 7. februar 1930), kjent som «Jock», var den andre sønnen til Claude Bowes-Lyon, 14. jarl av Strathmore og Kinghorne og Cecilia Cavendish-Bentinck og dermed bror til Elizabeth Bowes-Lyon (den framtidige dronning Elizabeth, senere kalt dronningmora). 

Før utbruddet av første verdenskrig jobba John som aksjemegler i City of London. Den 29. september 1914 gifta John seg med The Honourable Fenella Hepburn-Stuart-Forbes-Trefusis (19. august 1889 – 19. juli 1966), den yngste dattera til Charles Hepburn-Stuart-Forbes-Trefusis, 21. Baron Clinton. De fikk fem barn sammen:

 Patricia Bowes-Lyon (6. juli 1916 – 18. juni 1917), døde som barn.
 Anne Ferelith Fenella Bowes-Lyon (4. desember 1917 – 26. september 1980)
 Nerissa Jane Irene Bowes-Lyon (18. februar 1919 – 1986)
 Diana Cinderella Mildred Bowes-Lyon (14. desember 1923 – 1986)
 Katherine Bowes-Lyon (4. juli 1926 – 23. februar 2014)

I 1915 blei han satt til å tjenestegjøre regimentet The Black Watch, og like før slaget ved Aubers Ridge samme år, skøyt han seg selv i pekefingeren ved et uhell. Den blei amputert dagen etter og mens han mottok behandling i Storbritannia, erkjente han at han hadde hatt et nervøst sammenbrudd i 1912 og at han led av neurasteni. Senere samme år blei han satt til å tjenestegjøre i departementet for ammunisjon, og senere i 1916 i Territorial Army. Etter krigen returnerte han til sin gamle jobb i London.

Jock døde i familiens hjem Glamis Castle like etter midnatt 7. februar 1930 av lungebetennelse. Kona blei enke med fire barn å ta seg av (to av dem var handikappa). Tre dager seinere blei han gravlagt ved St Paul's Walden Bury. 

 Referanser 

Kategori:Adelige engelskmenn
Kategori:Bowes-Lyon-familien